**Mugul-mungalill** (*Tropaeolum tuberosum*), tuntud ka kui **mashua** (muid nimesid vaata altpoolt), on õistaime liik mungalille perekonnast, mida kasvatatakse Andide piirkonnas, eriti Peruus ja Boliivias, vähemal määral ka Ecuadoris ja Boyacá departemangus Colombias, söödavate mugulate pärast, mida süüakse keedetud või röstitud köögiviljana. See on lisatoiduse allikas, eriti indiaani rahvastele. Mugul-mungalill on mitmeaastane rohtne vääntaim, mis kasvab 2–4 m kõrguseks. Ta on suguluses Eestiski aedades ilutaime ja köögiviljana kasvatatava mungalillega, ja ka teda kasvatatakse mingil määral ilutaimena oma eredavärviliste torujate õite pärast.

Muud nimetused
--------------

Seda taime tuntakse Peruus ja Ecuadoris kui **mashua**. Muid nimetusi:

|  |  |
| --- | --- |
| * **Mashwa** (Ecuador)
* **Maswallo**
* **Mazuko**
* **Mascho** (Peruu)
 | * **Añu** (Peruu ja Boliivia)
* **Isaño**
* **Cubio** (Colombia)
* **Tuberous nasturtium**
 |

Kasvatamine
-----------

Taim kasvab jõudsalt ka kehvadel muldadel ja suudab hästi umbrohtudega konkureerida. Ta on hästi kohanenud mäestiku elatispõllundusega ja annab suuri saake, 3000 m kõrgusel on saagiks saadud 30 tonni hektarilt, kuid teaduskatsete käigus on saavutatud isegi 70 tonni hektarilt. Ebatavaliselt suur vastupidavus putukkahjuritele, nematoodidele ja bakteritele arvatakse tulenevat suurest isotiotsüanaatide sisaldusest. Kuigi mugul-mungalill on täielikult kodustatud, suudab see jõudsa kasvu ja visaduse tõttu vastu pidada ka metsikus taimestikus. Colombias istutatakse seda kaasliigina, et peletada kahjureid kartulipõldudelt.

Populaarne Peruu mugul-mungalille sort 'Yawar Waqay', mis 

tähendab verejooksu

Kasutamine toiduks
------------------

Mugul on toorelt teravamaitseline, kuid see omadus kaob kuumtöötlusel. Toiduks tarvitatavates mugulates on kuni 75% täiskasvanud taime kuivkaalust (teraviljal on söödava osa osakaal taime kuivkaalus tavaliselt umbes 40%). Kuni 75% taime kuivainest jõuab mugulatesse.

Mugul-mungalille populaarsust võib piirata selle tugev maitse ja tema maine anafrodisiaakumina. Sellele vaatamata peetakse saagikoristuse ajal ehitatud traditsioonilises välisaviahjus röstitud mugul-mungalille mugulaid delikatessiks. Tooreid mugulaid võib ka peeneks hakkida ja lisada salatitesse, et anda vürtsikat maitset ja krõmpsuvat tekstuuri.

Õitsevad mugul-mungalille taimed täisõitesÕitsevad mugul-mungalille taimed Quito lähedal Ecuadoris, 1990

Ilutaimena kasvatamine
----------------------

Oma põlises kasvualas kultiveeritakse mugul-mungalille peamiselt söödavate mugulate pärast, kuid parasvöötmes on tal ka iluaianduslik väärtus, oma roomava kasvu ja silmatorkavate kahevärviliste torujate õite pärast, mis ilmuvad suvel ja sügisel. Tupplehed on oranžikaspunased ning kroonlehed erekollased. Miinuskraadidega piirkondades vajab talvel mõningast katmist. Sort *T. tuberosum* var. *lineamaculatum* 'Ken Aslet' on saanud Inglise Kuningliku Aiandusseltsi Aiandusteenete auhinna.

Raviomadused
------------

Mugul-mungalillel arvatakse olevat anafrodisiaakumi (sugutungi vähendav) toime. Hispaania kroonik Cobo on kirja pannud, et inkade valitsejad lasid oma sõjameestele sööta mugul-mungalille, "et nad unustaksid oma naised". Mugul-mungalille mugulatega toidetud isaste rottide uuringud on näidanud 45% testosteroonitaseme langust
isotiotsüanaatide sisalduse tõttu.

Vaata ka
--------

* Oka
* Söödav jakoonijuur
* Ulluuku

Viited
------

1. ↑  Grau, Ortega, Nieto & Hermann (2003) Mashua (Tropaeolum tuberosum Ruíz & Pav.). [Extensive monograph on mashua]
2. 1 2  "Arhiivikoopia". Originaali arhiivikoopia seisuga 23. jaanuar 2008. Vaadatud 4. mail 2018.`{{netiviide}}`: CS1 hooldus: arhiivikoopia kasutusel pealkirjana (link)
3. 1 2 3  "article=1434&context=ebl Mashua Ethnobotanical Leaflet, Southern Illinois University". Originaali arhiivikoopia seisuga 19. veebruar 2011. Vaadatud 4. mail 2018. `{{netiviide}}`: puuduv püstkriips kohas: `|pealkiri=` (juhend)
4. ↑  "Arhiivikoopia". Originaali arhiivikoopia seisuga 4. oktoober 2009. Vaadatud 4. mail 2018.`{{netiviide}}`: CS1 hooldus: arhiivikoopia kasutusel pealkirjana (link)
5. ↑  "RHS Plant Selector - *Tropaeolum tuberosum* var. *lineamaculatum* 'Ken Aslet'". Originaali arhiivikoopia seisuga 15. juuni 2013. Vaadatud 7. juunil 2013.
6. ↑  Johns, T; Kitts, WD; Newsome, F; Towers, GH (1982). \_tid=c19b3b82-21cb-11e2-b669-00000aab0f26&acdnat=1351517158\_918954a694d38e9b7f9fc40c96abcee5 "Anti-reproductive and other medicinal effects of Tropaeolum tuberosum" (PDF). *Journal of Ethnopharmacology*. **5** (2): 149–161. DOI:10.1016/0378-8741(82)90040-X. PMID 7057655. `{{cite journal}}`: kontrolli parameetri `|url=` väärtust (juhend)
7. ↑  [ Lost Crops of the Incas: Little-Known Plants of the Andes with 
Promise for Worldwide Cultivation, National Academies Press]